rejauldu/bengali-wikipedia huggingface dataset:
টংকাবতী বাংলাদেশের একটি উপনদী বা খাল। যার উৎপত্তি বান্দরবানের চিম্বুক-থানচির মধ্যবর্তী পাহাড়ি অঞ্চল যা সুয়ালক ইউনিয়নের দক্ষিণে, বোয়াংছড়ি উপজেলার তারাছা ইউনিয়নের পশ্চিমে এবং রুমা উপজেলার সরই ইউনিয়নের উত্তরে পাহাড়ের পাদদেশে প্রবাহিত শাখা নদী বা খাল থেকে সৃষ্টি হয়ে চট্টগ্রাম জেলার লোহাগাড়া থানার চরম্বা ইউনিয়ন, পদুুুুয়া ইউনিয়নের পাশ ধরে আমিরাবাদ ইউনিয়নের মাঝখানে প্রবাহিত হয়ে সাতকানিয়া থানার গারাংগিয়ায় ডলু নদীতে মিশে যায় এবং এর কিছুদূরে সাতকানিয়া খোদারহাটের পাশ দিয়ে সাঙ্গুু নদীতে মিলিত হয়েছে। বর্ষা মৌসুমে টংকাবতী দিয়ে পাহাড়ী ঢলের কারণে দুপাশের ফসলি জমি কাদাপলি ধারা প্লাবিত হওয়ায়, এখানে বারোমাসই শাক-সবজি ও ধান চাষের বাম্পার ফলন হয়। এবং বৈচিত্র্যময় স্বাদের জন্য টংকাবতী চরের শাক, মরিচ, বেগুন, মুলা ও অন্যান্য সবজির সমগ্র চট্টগ্রামে ব্যাপক সুনাম ও চাহিদা রয়েছে। তাই কৃষিখাতে এক সম্ভাবনা কথা মাথায় রেখে নির্মাণ করা হয়েছে একটি রাবার ড্যাম, যার সুবাদে প্রতিনিয়ত খাদ্যশস্যের বিশাল যোগান দিয়ে যাচ্ছে টংকাবতী। সেজন্য এখানের শতকরা প্রায় ৩০% মানুষ কৃষি নির্ভর হলেও দিনে দিনে তা বাড়ছে এবং অনাবাদি জমিও আবাদযোগ্য করতে সক্ষম হচ্ছে। দীর্ঘকাল ধরে এই নদী এখানকার মানুষের সুখ-দুঃখ আনন্দ বেদনার স্বাক্ষী ও সাথী হওয়ার পাশাপাশি প্রকৃতির সৌন্দর্য হীরার মূল্যে খচিত করেছে। শীতের মৌসুমে নদীর দুই তীরে বাহারি সবজির চাষ, বিস্তীর্ণ বালুচরে একপাশে বাদামের চাষ আরেকপাশে শিশু কিশোরদের খেলার মাঠ, নদীর তীর ঘেঁষে বহুকাল ধরে ঠাঁই নেয়া ছোট ছোট গ্রামের মানুষগুলো ঘরবাড়ির যাবতীয় ধোয়া মোছার কাজ থেকে শুরু করে পাহাড় থেকে বাঁশ, কাঠের অন্যতম যোগাযোগ মাধ্যম এই টংকাবতী নদী। পর্যটনের সম্ভবনাময় নান্দনিক নৈসর্গিক সৌন্দর্যের এক আসন পেতে বসে আছে বলেই নদীর বিভিন্ন স্পটে দূরদূরান্ত থেকে ছুটে আসে মানুষ একটু নির্মল বাতাস ও প্রাণ জুড়াতে। তাছাড়া টংকাবতীর সোনালি বালু পাকা বা বহুতল ভবনের অন্যতম কাঁচামাল হওয়ার কারণেই দিনে দিনে খালি করে ফেলায় এর সৌন্দর্য হারাচ্ছে।  আয়তন এ নদীর দৈর্ঘ্য প্রায় ৫০ কি.মি এবং গড় প্রস্থ প্রায় ৪০ মিটার।  তথ্যসূত্র  বিষয়শ্রেণী:সাতকানিয়া উপজেলা বিষয়শ্রেণী:লোহাগাড়া উপজেলা বিষয়শ্রেণী:চট্টগ্রাম জেলার নদী বিষয়শ্রেণী:বান্দরবান জেলার নদী
ডেথ ইন দি আফটারনুন () হল আর্নেস্ট হেমিংওয়ে রচিত অকল্পিত সাহিত্য গ্রন্থ। স্পেনীয় ষাড়ের লড়াই নিয়ে রচিত বইটি ১৯৩২ সালে প্রকাশিত হয়। বইটি ইতিহাস সম্পর্কে এবং হেমিংওয়ের ভাষ্যমতে ষাড়ের লড়াইয়ের ব্যাপকতার ধারণা দেয়। এতে ভয় ও সাহসিকতার গভীর ধারণা রয়েছে। সহায়ক গ্রন্থের পাশাপাশি এতে তিনটি অংশ রয়েছে: হেমিংওয়ের লেখনী, চিত্র ও বিভিন্ন পরিভাষার টীকা-টিপ্পনী।  প্রকাশনার ইতিহাস হেমিংওয়ে ১৯২০-এর দশকে পাম্পলোনা ফিয়েস্তায় ষাড়ের লড়াই দেখার পর তিনি এতে আসক্ত হয়ে পড়েন, যা তিনি তার দ্য সান অলসো রাইজেস বইতে লিখেছিলেন। ডেথ ইন দি আফটারনুন বইতে তিনি ষাড়ের লড়াইয়ের অধিবিদ্যা সম্পর্কে আলোকপাত করেন, এবং এই রীতিকে তিনি জীবনের অর্থ ও তাৎপর্যের সাথে তুলনা বলে গণ্য করেন। ষাড়ের লড়াইয়ে তিনি জীবন ও মৃত্যুর মৌলিক প্রকৃতি খুঁজে পান।  ডেথ ইন দি আফটারনুন বইটি ১৯৩২ সালের ২৩শে সেপ্টেম্বর চার্লস স্ক্রিবনার্স সন্স থেকে প্রকাশিত হয় এবং প্রথম মুদ্রণের প্রায় ১০,০০০ কপি বিক্রি হয়।  মূল্যায়ন দ্য নিউ ইয়র্ক টাইমস-এর আর. এল. ডিউফাস লিখেন, "বইটি শুধু সতর্কই নয়, এমনকি ষাড়ের লড়াই সংগঠিত হওয়ার পদ্ধতির খুঁটিনাটি বিষয়ে যথার্থ ব্যাখ্যা প্রদানকারী নয়, এটি কীভাবে সংগঠিত হয় ও দেখা হয় তার আধ্যাত্মিকতার চিত্রায়ন।" ম্যারিঅ্যান উইগিন্স ডেথ ইন দি আফটারনুন সম্পর্কে লিখেন "লেখনীর জন্য এটি পড়েন, কীভাবে তা বর্ণিত হয়েছে... তিনি আপনাকে এর [ষাড়ের লড়াই] মত করে তুলবে... আপনি যদি এটি বেশি বেশি পড়ুন, তবে তিনি আপনাকে এটি পছন্দ করাতে শুরু করবে, তিনি অবিশ্রান্ত।"  তথ্যসূত্র  গ্রন্থপঞ্জি      বহিঃসংযোগ    জন এফ. কেনেডি গ্রন্থাগারে হেমিংওয়ে সংরক্ষণাগার   বিষয়শ্রেণী:১৯৩২-এর বই বিষয়শ্রেণী:আর্নেস্ট হেমিংওয়ের বই বিষয়শ্রেণী:চার্লস স্ক্রিবনার্স সন্সের বই বিষয়শ্রেণী:সাহিত্যে গরু
বামণ্ডা রাজ্য ব্রিটিশ শাসিত ভারতে অবস্থিত একটি দেশীয় রাজ্য৷ এটির আয়তন ছিলো প্রায় ৫১৪৯ বর্গকিলোমিটার৷ রাজ্যটির রাজধানী ছিলো দেবগড় শহরে যা বর্তমানে দেবগড় জেলায় অবস্থিত৷ ১৯৪৮ খ্রিস্টাব্দে রাজ্যটির শেষ শাসক এটিকে ভারতীয় অধিরাজ্যের অন্তর্ভুক্ত করায় স্বাক্ষর করেন৷  বামণ্ডা রাজ্যটি মহানদী নদী উপত্যকা এবং ছোট নাগপুর মালভূমির মধ্যবর্তী পার্বত্য অঞ্চলে অবস্থিত ছিলো৷  অধিকাংশ অঞ্চলই ছিলো জঙ্গল আচ্ছন্ন, যা বিপুল সংখ্যক কাঠ ও লাক্ষার যোগান দেয়, এছাড়া এই অঞ্চল লৌহ আকরিকে সমৃদ্ধ৷ ব্রাহ্মণী এই অঞ্চলের অন্যতম গুরুত্বপূর্ণ নদী৷ ওড়িশায় অধিরাজ্যের অন্তর্গত পাঁচটি এমন রাজ্য যেগুলিকে মধ্য ভারত থেকে বেঙ্গল প্রেসিডেন্সিতে স্থানান্তরিত করা হয়েছিলো, তার মধ্যে বামণ্ডা রাজ্য একটি৷ ১৯০৫ খ্রিস্টাব্দের অক্টোবর মাসে এটি বেঙ্গল প্রেসিডেন্সির অন্তর্গত একটি দেশীয় রাজ্যে স্থানান্তরিত হয়৷  ইতিহাস জনশ্রুতি রয়েছে যে বামণ্ডা রাজ্যের রাজবংশ মূলত পাটনাগড়ের গঙ্গবাসী রাজবংশের একটি অংশ। মনে করা হয় ১৫৪৫ খ্রিস্টাব্দ নাগাদ স্থানীয় ভূইয়া‌ এবং খোণ্ড জাতির গুপ্তচরগণ পাটনাগড় রাজ্যের রাজবংশীর একটি শিশুকে অপহরণ করেন এবং বামণ্ডা রাজ্যের সিংহাসনে বসান।  বামণ্ডা রাজ্যের উত্তর পূর্ব প্রান্ত দিয়ে দীর্ঘায়িত হয়েছে‌ ঐতিহাসিকভাবে গুরুত্বপূর্ণ বেঙ্গল-নাগপুর রেলওয়ে, যার দুটি স্টেশন তথা বামড়া রোড এবং গড়পোস ছিল এই রাজ্যের অন্তর্গত। Imperial Gazetteer of India, v. 6, p. 344. ১৯০৫ খ্রিষ্টাব্দ অবধি এটি মধ্যভারত দেশের অন্তর্গত ছত্রিশগড় বিভাগের রাজনৈতিক তত্ত্বাবধানে এবং কমিশনারের আইনানুগ ছিল। আবার ১৯১২ খ্রিষ্টাব্দ পর্যন্ত এটি বেঙ্গল প্রেসিডেন্সি অন্তর্গত এবং ১৯৩৬ খ্রিস্টাব্দ পর্যন্ত এটি বিহার ও উড়িষ্যা প্রদেশের অন্তর্ভুক্ত ছিল। এরপর এটি উড়িষ্যা প্রদেশের অন্তর্ভুক্ত একটি দেশীয় রাজ্য ছিল। ১৯৪৮ খ্রিস্টাব্দের ১লা জানুয়ারি দেশীয় রাজ্যটি ভারতীয় অধিরাজ্যের অন্তর্ভুক্ত হয়।Indian Princely States  শাসকবর্গ ১৬৭৩–১৭১৩ ভগীরথ দেব ১৭১৩–১৭৪৫ প্রতাপ দেব  ১৭৪৫–১৭৭৩ সিদসার দেব ১৭৭৯–১৮১৯ অর্জুন দেব  ১৮১৯–১৮৩২ বালুঙ্কব্রুসভা দেব  ১৮৩২ খগেশ্বর দেব  ১৮৩২ – ১২ মে ১৮৬৯ ব্রজসুন্দর দেব "ত্রিভূবন সিংহ"   ১২ মে ১৮৬৯ – ১৯ নভেম্বর ১৯০৩ বসুদেব সুধল দেব (১ জানুয়ারী ১৮৯৫ থেকে স্যার বসুদেব সুধল দেব) ১২ মে ১৮৬৯ – ১৮৭১ ... - রাজপ্রতিনিধি ১৯ নভেম্বর ১৯০৩ – ১১ মার্চ ১৯১৬ সচ্চিদানন্দ ত্রিভূবন দেব  ১১ মার্চ ১৯১৬ – ১ জানুয়ারি ১৯২০ দিব্যশঙ্কর সুধল দেব  ১ জানুয়ারি ১৯২০ – ১৫ আগস্ট ১৯৪৭ ভানুগঙ্গ ত্রিভুবন দেব  ১ জানুয়ারি ১৯২০ – ১৯৩৫ ... - রাজপ্রতিনিধিhttp://www.indianrajputs.com/view/bamra  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১৪শ শতাব্দীতে ভারতে প্রতিষ্ঠিত বিষয়শ্রেণী:দেবগড় জেলা বিষয়শ্রেণী:১৯৪৮-এ ভারতে বিলুপ্ত
বাংলাদেশে বিচার ব্যবস্থার সর্বনিম্ন স্তর হচ্ছে গ্রাম আদালত। গ্রামাঞ্চলের কিছু কিছু মামলার নিষ্পত্তি এবং তৎসর্ম্পকীয় বিষয়াবলীর বিচার সহজলভ্য করার উদ্দেশো গ্রাম আদালত অধ্যাদেশ, ১৯৭৬ এর আওয়তায় গঠিত একটি স্থানীয় মীমাংসামুলক তথা সালিশি আদালত।  গ্রাম আদালত গঠন গ্রাম আদালত  আইন, ২০০৬ আইনের ধারা ৫ অনুযায়ী একজন ইউনিয়ন পরিষদ চেয়ারম্যান এবং উভয়পক্ষ কর্তৃক মনোনীত দুইজন করিয়া মোট পাঁচজন সদস্য লইয়া গ্রাম আদালত গঠিত হয়। তবে প্রত্যেক পক্ষ কর্তৃক মনোনীত দুইজন সদস্যের মধ্যে একজন সদস্যকে সংশ্লিষ্ট ইউনিয়ন পরিষদের সদস্য হইতে হয়।http://bdlaws.minlaw.gov.bd/bangla_all_sections.php?id=938   এখতিয়ার গ্রাম আদালত ‘গ্রাম আদালত  আইন, ২০০৬’ এর তফসিলের প্রথম অংশে বর্ণিত ফৌজদারী অপরাধসমূহের ক্ষেত্রে কোন ব্যক্তিকে কেবলমাত্র অনধিক ৩০০০০০৳/ (তিন লক্ষ) টাকা ক্ষতিপূরণ প্রদানের আদেশ প্রদান করিতে পারে৷  যে সকল অভিযোগের বিচার গ্রাম আদালতে হয় না ফৌজদারি মামলার ক্ষেত্রে: অভিযুক্ত ব্যক্তি যদি পূর্বে অন্য কোন আদালত কর্তৃক কোন আদালত গ্রাহ্য অপরাধে দোষী সাব্যস্ত হয়ে থাকে। ও দেওয়ানি মামলার ক্ষেত্রে: ক) যখন কোন অপ্রাপ্ত বয়স্কের স্বার্থ জড়িত থাকে, খ) বিবাদের পক্ষগণের মধ্যে বিদ্যমান কলহের ব্যাপারে কোন সালিশের ব্যবস্থা (সালিশি চুক্তি) করা হয়ে থাকলে, গ) মামলায় সরকার বা স্থানীয় কর্তৃপক্ষ বা কার্যরত কোন সরকারি কর্মচারী হয়ে থাকলে এবং ঘ) কোন অপ্রকৃতিস্থ ব্যক্তির বিরুদ্ধে গ্রাম আদালতে কোন মামলা দায়ের করা যায় না।  তথ্যসূত্র   বিষয়শ্রেণী:বাংলাদেশ সরকার বিষয়শ্রেণী:বাংলাদেশের বিচার বিভাগ
২৫নং ওয়ার্ড বাংলাদেশের রংপুর সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা    প্রশাসনিক কাঠামো  রংপুর সিটি কর্পোরেশনের আওতাধীন ২৫নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২১নং নির্বাচনী এলাকা রংপুর-৩ এর অংশ।   আরও দেখুন   কোতোয়ালী থানা, রংপুর  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের ওয়ার্ড
নর্থ ইস্ট ইউনিভার্সিটি বাংলাদেশ বা নর্থ ইস্ট বিশ্ববিদ্যালয় বাংলাদেশ হচ্ছে একটি বেসরকারি বিশ্ববিদ্যালয়। এটি বাংলাদেশের সিলেট জেলায় অবস্থিত। এটি ২০১২ সালে প্রতিষ্ঠিত হয়।  উপাচার্যগণ নিম্নোক্ত ব্যক্তিবর্গ নর্থ ইস্ট ইউনিভার্সিটি বাংলাদেশের উপাচার্য হিসেবে দায়িত্ব পালন করেন:   এম খলিলুর রহমান (২০১২-২০১৬)  আতফুল হাই শিবলী (২০১৬-২০২০)  ইলিয়াস উদ্দীন বিশ্বাস (তমান)২০২৫)  মোহাম্মদ ইকবাল (২০২৫- বর্তমান)https://www.jaijaidinbd.com/wholecountry/569228  একাডেমিক বিভাগ ব্যবস্যা বিদ্যালয়  ব্যবসা প্রশাসন বিভাগ  আইন ও বিচার বিদ্যালয়  আইন ও বিচার বিভাগ  সামাজিক বিজ্ঞান বিদ্যালয়  ইংরেজি বিভাগ  জনস্বাস্থ্য বিভাগ  ফলিত সমাজবিজ্ঞান ও সামাজিক কর্ম বিভাগ  প্রাকৃতিক বিজ্ঞান ও প্রকৌশল বিদ্যালয়  গণিত বিভাগ ও তথ্যবিজ্ঞান  পরিবেশ ও রসায়ন বিভাগ  কম্পিউটার বিজ্ঞান ও প্রকৌশল বিভাগ  স্নাতক প্রোগ্রাম  বিবিএ (সম্মান) প্রোগ্রাম   বি.এসসি (সম্মান) গণিত         কম্পিউটার বিজ্ঞান ও প্রকৌশলে বি.এসসি  পরিবেশ বিজ্ঞান ও রসায়নে বি.এসসি (সম্মান)  ইংরেজিতে বি.এ. (সম্মান)   এলএল.বি (সম্মান)  ফলিত সমাজবিজ্ঞানে বিএসএস  স্নাতকোত্তর প্রোগ্রাম  এমবিএ (নিয়মিত)  এমবিএ (নির্বাহী)  ইংরেজিতে এমএ (প্রিলিমিনারি)  ইংরেজিতে এমএ (ফাইনাল)  এলএল.এম (ফাইনাল)  গণিতে এমএসসি  গণিতে এমএসসি (প্রিলিমিনারি)  সামাজিক কর্মে স্নাতক (এমএসডব্লিউ)  ফলিত সমাজবিজ্ঞানে এমএসএস  উন্নয়ন অধ্যয়নে স্নাতক  কর্মকাণ্ড  নর্থ ইস্ট ইউনিভার্সিটি বেশ কিছু অতিরিক্ত কার্যক্রম পরিচালনা করে থাকে, যেমন-   এনইইউবি স্ক্রীড়া ক্লাব  পর্যটন ক্লাব  বিতর্ক ক্লাব  সামাজিক সেবা ক্লাব  সাংস্কৃতিক ক্লাব  সিএসই সোসাইটি  থিয়েটার নর্থ ইস্ট  এনইইউবি ফটোগ্রাফি ক্লাব  এনইইউবি এসএস ওয়ার্ড  এনইইউবি ল স্টুডেন্টস ফোরাম  তথ্যসূত্র   বহিঃসংযোগ   নর্থ ইস্ট ইউনিভার্সিটি বাংলাদেশ এর অফিশিয়াল ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:সিলেট জেলার বিশ্ববিদ্যালয় বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান
সৈয়দ মীর কাসিম (১৯২১-১২ ডিসেম্বর ২০০৪) ১৯৭১ সাল থেকে ১৯৭৫ সাল পর্যন্ত কাশ্মীরের মুখ্যমন্ত্রী হিসেবে দায়িত্বপ্রাপ্ত ছিলেন।  সৈয়দ মীর কাসিমের রাজনৈতিক জীবন প্রাথমিকভাবে শুরু করেছিলেন ব্রিটেনের বিরুদ্ধে ভারতের স্বাধীনতা সংগ্রামের সময়কার, যেখানে তিনি অসাম্প্রদায়িক, গণতন্ত্রপন্থী রাজনৈতিক আন্দোলনের একজন সংগ্রামী নেতা হিসেবে সমাদৃত হয়েছিলেন। এরপর রাজতান্ত্রিক শাসনের বিরুদ্ধে তার কর্মকাণ্ডের জন্য কাশ্মীরের মহারাজা হরি সিং তাকে রাজনৈতিক বন্দী হিসাবে কারাগারে পাঠিয়েছেন।  ভারতের স্বাধীনতা লাভ করার পরে, সৈয়দ মীর কাসিম কাশ্মীরি সংবিধানের খসড়া তৈরি করেছিলেন এবং বিভিন্ন রাজ্য ও ইউনিয়ন গুরুত্বপূর্ণ পদে দায়িত্ব পালন করেছিলেন। কাশ্মীরে ভারতীয় জাতীয় কংগ্রেস (যেটি কংগ্রেস পার্টি নামেও পরিচিত এবং সংক্ষেপে আইএনসি বলা হয়ে থাকে) প্রতিষ্ঠা করার জন্য তার অসামান্য কৃতিত্ব রয়েছে।  তার আত্মজীবনীমূলক বই মাই লাইফ অ্যান্ড টাইমস ১৯৯২ সালের সেপ্টেম্বরে দক্ষিণ এশিয়া বই প্রকাশনার অধিনে প্রকাশিত হয়েছিল।https://www.amazon.com/My-Life-Times-Mir-Qasim/dp/8170233550  সৈয়দ মীর কাসিম হঠাৎ করেই নয়াদিল্লিতে ইন্ডিয়া গেটের কাছে একটি অ্যাম্বুলেন্সে ২০০৪ সালের ১২ ডিসেম্বর ৮৩ বছর বয়সে মৃত্যুবরণ করেন। তার ইচ্ছানুসারে তাকে কাশ্মীরের প্রত্যন্ত একটি অঞ্চল দুরু নামক গ্রামে সমাধিস্থ করা হয়। ২০০৫ সালে তিনি ভারতের রাষ্ট্রপতি ড. এপিজে আবদুল কালামের কর্তৃক ভারতের তৃতীয় সর্বোচ্চ বেসামরিক পুরস্কার লাভ পদ্মভূষণ (মরণোত্তর) লাভ করেছিলেন।  তথ্যসূত্র  বহিঃসংযোগ  বিষয়শ্রেণী:১৯২১-এ জন্ম বিষয়শ্রেণী:২০০৪-এ মৃত্যু বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:অনন্তনাগ জেলার ব্যক্তি বিষয়শ্রেণী:কাশ্মীরি রাজনীতিবিদ বিষয়শ্রেণী:জম্মু ও কাশ্মীরের মুখ্যমন্ত্রী বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:পাবলিক অ্যাফেয়ার্সে পদ্মভূষণ প্রাপক বিষয়শ্রেণী:ভারতীয় আত্মজীবনীকার বিষয়শ্রেণী:জম্মু ও কাশ্মীরের রাজ্যসভা সদস্য বিষয়শ্রেণী:জম্মু ও কাশ্মীর বিধানসভার সদস্য ১৯৬৭-১৯৭২ বিষয়শ্রেণী:জম্মু ও কাশ্মীর বিধানসভার সদস্য ১৯৭২-১৯৭৭ বিষয়শ্রেণী:জম্মু ও কাশ্মীরের গণপরিষদের সদস্য
১নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ১নং ওয়ার্ডের আয়তন ০.৫৬ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১নং ওয়ার্ডের জনসংখ্যা ১৪,৭৬৮ জন। এর মধ্যে পুরুষ ৭,৭৭১ জন এবং মহিলা ৬,৯৯৭ জন। মোট পরিবার ৩,৪৪১টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ১নং ওয়ার্ডের প্রশাসনিক কার্যক্রম কাউনিয়া থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ১নং ওয়ার্ডের উপজেলার সাক্ষরতার হার ৭২%।   আরও দেখুন   কাউনিয়া থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
ম্যাডেলিন শিজাস (, ; জন্ম: ১৪ ফেব্রুয়ারি ২০০৩) হলেন একজন কানাডীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  ২০০৬ সালে ফিগার স্কেটিংয়ে অভিষেক করা শিজাস কানাডার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ম্যাডেলিন শিজাস ২০০৩ সালের ১৪ই ফেব্রুয়ারি তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন শিজাস কানাডার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। শিজাস সর্বমোট ১৭৫.৫৬ পয়েন্ট নিয়ে সম্মিলিত অবস্থানে অষ্টাদশ স্থান অধিকার করেছিলেন; যেখানে শর্ট প্রোগ্রামে তিনি ৬০.৫৩ পয়েন্ট নিয়ে ঊনবিংশ এবং ফ্রি স্কেটিংয়ে ১১৫.০৩ পয়েন্ট পেয়ে সপ্তদশ অবস্থানে ছিলেন।  তিনি রোমান সাদোভস্কি, কার্স্টেন মোর-টাওয়ার্স, মাইকেল মারিনারো, ভানেসা জেমস, এরিক র‍্যাডফোর্ড, পাইপার গিলস এবং পল পুয়ারিয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫৩ পয়েন্ট নিয়ে সম্মিলিত অবস্থানে চতুর্থ স্থান অধিকার করেছিলেন; যেখানে শর্ট প্রোগ্রাম/রিদম ডান্সে তারা ২৪ পয়েন্ট অর্জন করেছিলেন এবং ফ্রি স্কেটস/ডান্সে ২৯ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী সিঙ্গেল স্কেটার বিষয়শ্রেণী:কানাডার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর কানাডীয় নারী ক্রীড়াবিদ
50px| উইকিপ্রকল্প সময়  প্রকল্প নেভিগেশন আলাপ পাতা মূল্যায়ন অংশগ্রহণকারীগণ পরিচিত পাতা  সময় সাহায্য সাহায্য:চলক সাহায্য:বর্ষপঞ্জি উইকিপিডিয়া:তারিখ গণিত উইকিপিডিয়া:সময়কাল উইকিপিডিয়া:সময়কাল আদর্শ  সময় ও তারিখ টেমপ্লেট  সময়, তারিখ এবং পঞ্জিকা টেমপ্লেট তারিখ গণিত টেমপ্লেট উইকিপ্রকল্প সময় টেমপ্লেট  পর্যালোচনা  প্রস্তাবিত নির্বাচিত নিবন্ধ প্রস্তাবিত ভালো নিবন্ধ  মূল্যায়ন মূল্যায়ন টেমপ্লেট মান আদর্শ ভালো নিবন্ধের মানদণ্ড নির্বাচিত নিবন্ধের গুণাবলী বট লগ পরিসংখ্যান মান অনুযায়ী সময় নিবন্ধ  প্রবেশদ্বার ও প্রচার সময়ের সময় সংবাদবাহী পত্র  সময় বিষয়শ্রেণী প্রদর্শনী সময় সংক্রান্ত ভালো নিবন্ধ সময় সংক্রান্ত নির্বাচিত নিবন্ধ -->  বিষয়শ্রেণী উইকিপ্রকল্প সময় সময় Time articles by quality FA-Class Time articles A-Class Time articles GA-Class Time articles B-Class Time articles Start-Class Time articles Stub-Class Time articles Unassessed Time articles Time articles by importance Top-importance Time articles High-importance Time articles Mid-importance Time articles Low-importance Time articles Unknown-importance Time articles  center|100px  বিষয়শ্রেণী:উইকিপ্রকল্প সময়
শ্রী শ্রী কালী সিদ্ধেশ্বরী মন্দির ১৭৫২ সালে রাণী সত্যবতী দ্বারা প্রতিষ্ঠিত মন্দির । এটি কুড়িগ্রাম জেলার উলিপুরের ধামশ্রেণীতে অবস্থিত।   বর্তমান অবস্থা  রাণী সত্যবতী দ্বারা এই মন্দিরটি ১৭৫২ সালে প্রতিষ্ঠিত হয় । ১৮৯৭ খ্রীঃ প্রবল ভূমিকম্পে সিদ্ধেশ্বরী মন্দিরের ব্যাপক ক্ষতিসাধন হয় । পরে ১৯১০ সালে পুনঃসংস্কার করা হয় । আয়তকার গর্ভগৃহের যে বেদীতে কালী বিগ্রহ অধিষ্ঠিত তা পরে তৈরী করা হয়েছিল। সারা বছর এখানে পূজা অর্চনা ও বৈশাখ মাস জুড়ে এখানে সিদ্ধেশ্বরীর মেলা  বসে ।   তথ্যসূত্র    বিষয়শ্রেণী:কুড়িগ্রাম জেলার দর্শনীয় স্থান বিষয়শ্রেণী:কুড়িগ্রাম জেলার প্রত্নতাত্ত্বিক স্থাপনা বিষয়শ্রেণী:কুড়িগ্রাম জেলার হিন্দু মন্দির বিষয়শ্রেণী:ঐতিহাসিক স্থান বিষয়শ্রেণী:পুরাকীর্তি বিষয়শ্রেণী:কালী মন্দির বিষয়শ্রেণী:হিন্দু মন্দির বিষয়শ্রেণী:১৮শ শতাব্দীর হিন্দু মন্দির
তুষার রক্ষিত একজন প্রাক্তন ভারতীয় পেশাদার ফুটবলার এবং ইস্টবেঙ্গল এফসির প্রাক্তন সহকারী কোচ। তিনি আগস্ট ২০০৯-এ এই পদে নিযুক্ত হন। তুষার একজন প্রাক্তন ভারতীয় আন্তর্জাতিক এবং একজন খেলোয়াড় হিসেবে ইস্টবেঙ্গল এফসির প্রতিনিধিত্ব করেছেন একটানা ১৪টি মৌসুমে। তিনি পূর্ব রেলের সাথেও হাজির হন। টালিগঞ্জের রুসা ইউনাইটেড ক্লাবে তার আগের ক্যারিয়ার কাটিয়েছেন।  সাফল্য ভারত সাফ চ্যাম্পিয়নশিপ: ১৯৯৭  ইস্টবেঙ্গল ফেডারেশন কাপ: ১৯৯৬ আইএফএ শিল্ড: ২০০০  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:ভারতীয় পুরুষ ফুটবলার বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:১৯৯৮ এশিয়ান গেমসের ফুটবলার বিষয়শ্রেণী:পুরুষ ফুটবল মিডফিল্ডার বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:পশ্চিমবঙ্গের ফুটবলার বিষয়শ্রেণী:ভারতের এশিয়ান গেমসের প্রতিযোগী বিষয়শ্রেণী:ভারতের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এশিয়ান গেমসে ভারতের প্রতিযোগী
দার কুলাইব (    ) হল একটি গ্রাম যা বাহরাইন রাজ্যের পশ্চিম দিকে অবস্থিত। গ্রামটি বাহরাইন ইন্টারন্যাশনাল সার্কিটের কাছাকাছি, যেখানে প্রতি বছর বাহরাইন গ্র্যান্ড প্রিক্স অনুষ্ঠিত হয়। الشبكة في دار الجلب زباله   ইতিহাস  বাহরাইন বিদ্রোহের সময় গ্রামটি সরকার বিরোধী বিক্ষোভকারী এবং পুলিশের মধ্যে সংঘর্ষের জন্য একটি হটস্পট হয়েছিল।    প্রশাসনিক বিভাগ  গ্রামটি শাহরাকানের দক্ষিণে এবং হামাদ টাউনের পশ্চিমে, যার সবকটিই উত্তর গভর্নরেট প্রশাসনিক অঞ্চলে অবস্থিত। দার কুলাইব মালকিয়া, কারজাকান, ডেমিস্তান, সাদাদ এবং শাহরাকান সহ নয়টি নির্বাচনী এলাকায় অবস্থিত।    খেলাধুলা  গ্রামটি ভলিবল দলের জন্য পরিচিত, যেটি ২০০০-এর দশকে একাধিক শিরোপা জিতেছিল।     তথ্যসূত্র   বিষয়শ্রেণী:বাহরাইনের জনবহুল স্থান বিষয়শ্রেণী:উইকিউপাত্তে স্থানাঙ্ক আছে
বার্মিংহ্যাম সিটি ফুটবল ক্লাব (; এছাড়াও বার্মিংহ্যাম সিটি এফসি, অথবা শুধুমাত্র বার্মিংহ্যাম সিটি নামে পরিচিত) হচ্ছে বার্মিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে স্মল হিথ অ্যালায়েন্স হিসেবে প্রতিষ্ঠিত হয়েছে, অতঃপর ১৯৮৮ সালে ক্লাবের নাম পরিবর্তন করে স্মল হিথ রাখা হয়। ১৯০৫ সালে পুনরায় নাম পরিবর্তন করে বার্মিংহ্যাম ফুটবল ক্লাব এবং সর্বশেষ ১৯৪৩ সালে বর্তমান নামে নামকরণ করা হয়।Matthews, Encyclopedia, 'Club name', p. 55. "City was added to Birmingham (to make Birmingham City Football Club) in the summer of 1943 (and not 1945 as previously thought). The official Blues home programmes for the 1943–44 season clearly show Birmingham City Football Club on the front cover." বার্মিংহ্যাম সিটি তাদের সকল হোম ম্যাচ বার্মিংহ্যামের সেন্ট অ্যান্ড্রু'সে খেলে থাকে; যার ধারণক্ষমতা হচ্ছে ২৯,৪০৯। বর্তমানে এই ক্লাবের ম্যানেজারের দায়িত্ব পালন করছেন আইতোর কারাঙ্কা। ইংরেজ রক্ষণভাগের খেলোয়াড় হার্লি ডিন এই ক্লাবের অধিনায়কের দায়িত্ব পালন করছেন।  স্মল হিথ ইংল্যান্ডের দ্বিতীয় স্তরের ফুটবলের প্রতিষ্ঠাতা সদস্য এবং উক্ত বিভাগের প্রথম চ্যাম্পিয়ন ছিল। তাদের ১৯৫০-এর দশক ও ১৯৬০-এর দশকের প্রথম দিকে এই ক্লাবের সবচেয়ে সেরা সময় অতিবাহিত হয়েছে। উক্ত সময়ে প্রথম স্তরের ফুটবল লিগে তারা সর্বোচ্চ ৬ষ্ঠ স্থান দখল করেছিল এবং ১৯৫৬ সালে এফএ কাপের ফাইনালে উঠতে সমর্থ হয়েছিল। এছাড়াও ১৯৬০ ও ১৯৬১ সালে আন্তঃ-শহর ফেয়ার কাপের ফাইনালে পৌঁছেছিল। তারা ১৯৬৩ সালে অ্যাস্টন ভিলার বিরুদ্ধে লিগ কাপ শিরোপা জয়লাভ করার মাধ্যমে তাদের একমাত্র বড় শিরোপা ঘরে তুলতে সক্ষম হয়েছিল। এই ক্লাবের সবচেয়ে বাজে সময় কাটে ১৯৮৬ সাল থেকে ২০০২ সাল পর্যন্ত; এসময় তারা শীর্ষ স্তরে খেলার যোগ্যতা অর্জনে সম্পূর্ণরূপে ব্যর্থ হয়। তারা ফুটবল লিগের তৃতীয় স্তরে দুই বার অবনমিত হয় এবং লেল্যান্ড ডিএএফ কাপ এবং অটো উইন্ডস্ক্রিন শিল্ড জয়লাভ করে।  অর্জন উৎস:  দ্বিতীয় বিভাগ / প্রথম বিভাগ / দ্য চ্যাম্পিয়নশিপ (২য় স্তর):  চ্যাম্পিয়ন (৪): ১৮৯২–৯৩, ১৯২০–২১, ১৯৪৭–৪৮, ১৯৫৪–৫৫  রানার-আপ (৭): ১৮৯৩–৯৪, ১৯০০–০১, ১৯০২–০৩, ১৯৭১–৭২, ১৯৮৪–৮৫, ২০০৬–০৭, ২০০৮–০৯  প্লে-অফ চ্যাম্পিয়ন (১): ২০০১–০২ তৃতীয় বিভাগ / দ্বিতীয় বিভাগ (৩য় স্তর):  চ্যাম্পিয়ন (১): ১৯৯৪–৯৫  রানার-আপ (১): ১৯৯১–৯২ এফএ কাপ:  রানার-আপ (২): ১৯৩০–৩১, ১৯৫৫–৫৬ ফুটবল লিগ কাপ:  চ্যাম্পিয়ন (২): ১৯৬২–৬৩, ২০১০–১১  রানার-আপ (১): ২০০০–০১ আন্তঃ-শহর ফেয়ার্স কাপ:  রানার-আপ (২): ১৯৫৮–৬০, ১৯৬০–৬১ সহযোগী সদস্য কাপ / ফুটবল লিগ ট্রফি:  চ্যাম্পিয়ন (২): ১৯৯০–৯১, ১৯৯৪–৯৫ বার্মিংহ্যাম সিনিয়র কাপ:  চ্যাম্পিয়ন (১): ১৯০৫   তথ্যসূত্র    বহিঃসংযোগ      বার্মিংহাম সিটি কিটসের রৈখিক ইতিহাস  ব্লুজ ট্রাস্ট ওয়েবসাইট    বিষয়শ্রেণী:ইংল্যান্ডের ফুটবল ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:ওপেনকর্পোরেটসের জোট বিষয়শ্রেণী:বার্মিংহ্যাম সিটি ফুটবল ক্লাব বিষয়শ্রেণী:১৮৭৫-এ প্রতিষ্ঠিত ফুটবল ক্লাব বিষয়শ্রেণী:ফুটবল লিগ ক্লাব
দ্বিতীয় পদ্মা সেতু পরিকল্পনাধীন সড়ক সেতু। সেতুটি পদ্মা নদীর উপরে নির্মাণ করা হবে। সেতুটি মানিকগঞ্জ জেলার পাটুরিয়া ঘাটের সঙ্গে রাজবাড়ী জেলার গোয়ালন্দ ঘাটের সংযোগ ঘটাবে। সেতুটি নির্মাণের ফলে ঢাকার সাথে সড়ক পথে মেহেরপুর, চুয়াডাঙ্গা, কুষ্টিয়া, ঝিনাইদহ, মাগুরা, রাজবাড়ী ও ফরিদপুর জেলার দুরত্ব কমবে।   পটভূমি   ১৯৯৯ সালে একটি প্রাক-সম্ভাব্যতা সমীক্ষা পরিচালিত হয়। এরপর জাপান আন্তর্জাতিক সহযোগিতা সংস্থা পদ্মা নদীর ওপারে সড়ক, রেলপথ, টেলিযোগাযোগ এবং গ্যাস অন্তর্ভুক্ত করে একটি স্থির নদী পারাপারের সম্ভাব্যতা সমীক্ষা পরিচালনা করে। ২০০৫ সালের জানুয়ারিতে গবেষণাটি সম্পন্ন হয় এবং একই বছর মে মাসে চূড়ান্ত প্রতিবেদন জমা দেয়। গবেষণায় পদ্মা নদীর পরিকল্পনার ভিত্তিতে ৪টি পারাপারের স্থান পাটুরিয়া–গোয়ালন্দ, দোহার–চরভদ্রাসন, মাওয়া–জাজিরা এবং চাঁদপুর–ভেদরগঞ্জ বিবেচনা করা হয়। চারটি স্থান প্রাথমিকভাবে পরীক্ষা-নিরীক্ষার পর ভৌত, প্রযুক্তিগত, অর্থনৈতিক, স্থানীয় অবকাঠামো, সামাজিক ও পরিবেশগত দৃষ্টিকোণ থেকে তুলনামূলক গবেষণার ভিত্তিতে দুটি গুরুত্বপূর্ণ স্থান পাটুরিয়া-গোয়ালুন্দো এবং মাওয়া-জাজিরা নির্বাচন করা হয়। ইতিমধ্যেই মাওয়া-জাজিরা স্থানে প্রথম পদ্মা সেতু নির্মাণ কাজ সম্পন্ন হয়েছে।  ২০১৮ সালে ফেব্রুয়ারি মাসে সাবেক সড়ক পরিবহন ও সেতু মন্ত্রী ওবায়দুল কাদের বলেছিলেন দ্বিতীয় সেতু নির্মাণে উন্নয়ন সহযোগী সংস্থাগুলোর কাছে অর্থ চাওয়া হলেও কোনো সাড়া পাওয়া যায়নি।  ২০২৪ সালের ডিসেম্বরে মাসে জাপান আন্তর্জাতিক সহযোগিতা সংস্থার একটি সমীক্ষায় বলা হয় পদ্মা সেতুর নির্মাণ ব্যয় থেকে ৩২ শতাংশ কমে দ্বিতীয় পদ্মা সেতু নির্মাণ করা সম্ভব। অর্থাৎ সেতুটি নির্মাণে ২০ হাজার ৬০৯ কোটি বাংলাদেশী টাকা মতো ব্যয় হতে পারে।  ২০২৫ সালের ২৭ জুলাই মহাখালীতে অবস্থিত ব্র্যাক সেন্টারে 'পদ্মা ব্যারেজ ও দ্বিতীয় পদ্মা সেতু বাস্তবায়ন প্রয়োজনীয়তা' নামক একটি সেমিনার অনুষ্ঠিত হয়। [[৮ আগস্ট রাজবাড়ী-১ আসনের সাবেক সাংসদ আলী নেওয়াজ মাহমুদ খৈয়াম বলেন বিএনপি ক্ষমতায় এলে দ্বিতীয় পদ্মা সেতু নির্মাণ করবে।   গুরুত্ব    তথ্যসূত্র   বিষয়শ্রেণী:বাংলাদেশের সড়ক সেতু বিষয়শ্রেণী:গঙ্গা অতিক্রমকারী সেতু
সেন্ট্রাল ডিস্ট্রিক্টস নিউজিল্যান্ডের মধ্যাঞ্চলীয় অঞ্চলভিত্তিক প্রথম-শ্রেণীর ক্রিকেট দল। দলটি সেন্ট্রাল স্ট্যাগস নামেও পরিচিত। এ দলটি সেন্ট্রাল ডিস্ট্রিক্টস ক্রিকেট অ্যাসোসিয়েশন কর্তৃক পুরুষদের প্রতিনিধিত্বকারী দল।  দলটি প্রথম-শ্রেণীর ক্রিকেট প্রতিযোগিতা প্লাঙ্কেট শীল্ড, একদিনের প্রতিযোগিতা ফোর্ড ট্রফি ও টুয়েন্টি২০ প্রতিযোগিতা বার্গার কিং সুপার স্ম্যাশে অংশ নেয়। নিউজিল্যান্ড ক্রিকেট কর্তৃক পরিচালিত ছয়টি দলের অন্যতম এটি। ১৯৫০-৫১ মৌসুমে প্রথমবারের মতো প্লাঙ্কেট শীল্ডে খেলতে নামে। বর্তমানে দলটি পঞ্চম স্থানে অবস্থান করছে।  হকস বে, হরোহুইনুয়া-কাপিতি, মানাওয়াতু, তারানাকি, ওয়াইরারাপা, মার্লবোরা ও নেলসন - এ আটটি জেলা সংস্থা নিয়ে সেন্ট্রাল ডিস্ট্রিক্টস দল গঠিত হয়েছে।Central Districts Cricket Association – Districts . Retrieved 5 January 2006 নিউজিল্যান্ডের প্রধান দুইটি বিদ্যালয় - নিউ প্লাইমাউথ বয়েজ হাই স্কুল ও পালমারস্টোন নর্থ বয়েজ হাই স্কুল থেকেই অধিকাংশ স্ট্যাগস খেলোয়াড়ের অন্তর্ভূক্তি ঘটেছে।   সম্মাননা   প্লাঙ্কেট শীল্ড (৯) ১৯৫৩-৫৪, ১৯৬৬-৬৭, ১৯৬৭-৬৮, ১৯৭০-৭১, ১৯৮৬-৮৭, ১৯৯১-৯২, ১৯৯৮-৯৯, ২০০৫-০৬, ২০১২-১৩, ২০১৭-১৮, ২০১৮-১৯   ফোর্ড ট্রফি (৬) ১৯৮৪-৮৫, ২০০০-০১, ২০০৩-০৪, ২০১১-১২, ২০১৪-১৫http://www.stuff.co.nz/sport/cricket/65658070/andrew-mathieson-has-a-field-day-as-central-stags-win-national-oneday-cricket-final   সুপার স্ম্যাশ (৩) ২০০৭-০৮, ২০০৯-১০, ২০১৮-১৯   মাঠ   ম্যাকলিন পার্ক, নেপিয়ার নেলসন পার্ক পুকেকুরা পার্ক, নিউ প্লাইমাউথ ফিটজারবার্ট পার্ক, পালমারস্টোন নর্থ স্যাক্সটন ওভাল, নেলসন   উল্লেখযোগ্য খেলোয়াড়   নিউজিল্যান্ড ডন বিয়ার্ড টনি ব্লেইন ডগ ব্রেসওয়েল স্কট ব্রায়াস্কো ল্যান্স কেয়ার্নস হ্যারি কেভ বেভান কংডন মার্টিন ক্রো জক এডওয়ার্ডস ক্রেগ ফিন্ডলে মার্ক গ্রেটব্যাচ অ্যাডাম মিলেন  অ্যান্ড্রু ম্যাথিয়েসন  তরুণ নেথুলা জ্যাকব ওরাম ভিক পোলার্ড জ্যাক রাইডার মাইক শ্রিম্পটন ম্যাথু সিনক্লেয়ার ইয়ান স্মিথ ক্রেগ স্পিয়ারম্যান ডেরেক স্টার্লিং রস টেলর ব্রায়ান ইল বেন হুইলার  ইংল্যান্ড  পিটার ট্রিগো  শ্রীলঙ্কা মাহেলা জয়াবর্ধনে   তথ্যসূত্র    বহিঃসংযোগ  Central Districts Cricket প্রাতিষ্ঠানিক ওয়েবসাইট   বিষয়শ্রেণী:১৯৫০-এ প্রতিষ্ঠিত বিষয়শ্রেণী:১৯৫০-এ নিউজিল্যান্ডে প্রতিষ্ঠিত বিষয়শ্রেণী:নিউজিল্যান্ডীয় প্রথম-শ্রেণীর ক্রিকেট দল বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:সেন্ট্রাল ডিস্ট্রিক্টসভিত্তিক ক্রিকেট